રાષ્ટ્રપતિ યામીને બોલાવેલા આ સપાટાને કારણે સુપ્રીમ કોર્ટ દબાણમાં આવી ગઈ હતી. સુપ્રીમ કોર્ટે પોતાના આદેશ પરત ખેંચી લીધા અને રાજકીય કેદીઓને છોડવાનો આદેશ પાછો ખેંચ્યો. આ આખું નાટક એક અઠવાડિયું ચાલ્યું પણ તેના કારણે માલદીવ્સમાં ભયંકર અરાજકતા વ્યાપી ગઈ છે. સુપ્રીમ કોર્ટના ચીફ જસ્ટિસ જેલમાં હતા ને યામીનની હરકતથી ભડકેલા લોકો રસ્તા પર આવી ગયા હતા. લશ્કરે લોકોને દબાવી દેવા માટે અત્યાચારો ગુજારવા માંડ્યા. ને યામીનના વિરોધીઓને પકડી પકડીને અંદર કરવા માંડ્યા. પછી આંતરરાષ્ટ્રીય સ્તરે આ મુદ્દો ચગ્યો. યુનાઇટેડ નેશન્સ સહિતની સંસ્થાઓએ યામીનને ચીમકી આપી પછી દોઢ મહિને કટોકટી તો ઉઠાવી લેવાઈ પણ યામીને આ દોઢ મહિનામાં પોતાની માનસિકતાનો પરચો આખી દુનિયાને આપી દીધો. હવે એ ફરી પ્રમુખ બને તો બેફામ બનીને સત્તા પર કબજો કરી લે એવું બને.